Sag anlagt den 13. juli 2016 – Victaulic Europe mod Kommissionen
(Sag T-373/16)
Processprog: engelsk
Parter
Sagsøger: Victaulic Europe (Nazareth, Belgien) (ved solicitor C. Fairpo)
Sagsøgt: Europa-Kommissionen
Sagsøgerens påstande
Annullationssøgsmålet antages til realitetsbehandling.
Kommissionens afgørelse af 11. januar 2016 om den af Kongeriget Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) annulleres, for så vidt som afgørelsen uberettiget har kvalificeret skatteordningen for overskydende fortjeneste som en støtteordning, ikke har identificeret den angivelige statsstøtteforanstaltning på passende vis, urigtigt har lagt til grund, at skatteordningen for overskydende fortjeneste er en uforenelig statsstøtte i artikel 107 TEUF’s forstand, og uberettiget kræver, at Belgien tilbagesøger et udefinerbart beløb fra modtagere af bindende forhåndsbeskeder inden for rammerne af skatteordningen for overskydende fortjeneste.
Europa-Kommissionen tilpligtes at betale sagens omkostninger.
Søgsmålsgrunde og væsentligste argumenter
Til støtte for søgsmålet har sagsøgeren fremsat fire anbringender.
Første anbringende om, at Kommissionen har begået en retlig fejl ved at kvalificere skatteordningen for overskydende fortjeneste som en støtteordning.
Andet anbringende om, at Kommissionen har begået en retlig fejl ved ikke at tage stilling til, om den angivelige støtte rent faktisk medførte en fordel.
Tredje anbringende om, at Kommissionen har begået en retlig fejl ved at fastslå, at skatteordningen for overskydende fortjeneste udgjorde en selektiv foranstaltning.
Fjerde anbringende om, at den forpligtelse, som Belgien er blevet pålagt til at tilbagesøge den angivelige støtte, udgør en tilsidesættelse af retssikkerhedsprincippet.
____________